Büülü maaza

“Büülü maaza” — Todur Zanetin gagauz pyesası

Kırım ayın (dekabri) 18-dä Moldovanın Belţ kasabasının “Vasile Aleksandri” milli teatrusunun sţenasında gagauz dramaturgun Todur Zanetin “Büülü maaza” adlı pyesası gösterildi.

Pyesayı, milli teatru Festivali çerçevesindä, “Mihail Çakir” adına gagauz milli teatrusu gösterdi. Teatrunun yaratma öndercisi Valentina Uzun. Pyasanın rejisöru Mihayıl Konstantinov. Rolleri oynadılar: 
 Kiruş – İvan Stamov,
 Kirana – Evdokiya Jelezoglu,
 Petuş – Mihayıl Gagauz,
 Petrana – Valentina Gümüşlü,
 Meluş – İvan Popov,
 Milana – Lidiya Ormancı.

Belţtakı siiredicilerä deyni pyesanın rus dilinä çevirmesini  İliya Hacı yaptı.Spektaklidän sora “Mihail Çakır” adına gagauz milli teatrusuna Vasile Aleksandrinin statuetkasını baaşladılar.

Kategoriya:Todur Zanet
Kategoriya:Teatru
Kategoriya:Gagauzlar